
A V I Z


asupra propunerii legislative privind 


 îmbunătăţirea sistemului de premiere


 în activitatea sportivă.


 





		Cu adresa nr.93 /23 iunie 1997, Preşedintele Camerei Deputaţilor a trimis  Comisiei juridice, de disciplină şi imunităţi, spre dezbatere şi avizare  propunerea legislativă menţionată mai sus, iniţiată  de  domnul Adrian Tudor Moroianu - Geamăn, deputat CDR (PNL-CD).





		In şedinţa din  24 septembrie 1997, Comisia juridică, de disciplină şi imunităţi a examinat această propunere legislativă, însoţită de avizul negativ al Consiliului Legislativ cu nr.486/22 iulie 1997,  şi a hotărât, cu majoritate de voturi, să nu fie acceptată pentru următoarele considerente:





		1. Această iniţiativă legislativă constituie în realitate o propunere de modificare a unei hotărâri de Guvern. Se preiau, de fapt, prevederile capitolului III lit.B şi D din  Hotărârea Guvernului nr.280/1994, republicată, modificându-se cuantumurile de premiere. Astfel de  modificări se pot face tot prin hotărâre de Guvern ori de câte ori este necesar.





		2. Prin noua reglementare se mai urmăreşte şi lărgirea sferei premiilor şi primelor pentru care se aplică scutirile de  la plata impozitului prevăzute în art.7 lit.k din Legea nr.32/1991, republicată, ori în această situaţie s-ar modifica implicit reglementările în vigoare privind fiscalitatea.


		3. Iniţiativa legislativă, menţionată mai sus, are implicaţii asupra bugetului asigurărilor sociale, astfel că, potrivit prevederilor art.110 din Constituţia României, este necesar şi punctul de vedere al Guvernului.











		


          P R E S E D I N T E,                          SECRETAR,


        Emil Teodor Popescu                      Nicolae Grădinaru

